Case ID: 1114699
Sentence 5: Məhkəmə zamanı şahid qismində dindirilmiş Şahid1 ifadə verərək göstərmişdir ki, Cəlilabad rayonunda çiyələk alveri ilə məşğul olmuş, həmin çiyələk alveri ilə əlaqədar Əli adlı şəxsin ona 1.000 manat məbləğində borcu yaranmış, həmin borcun əvəzində Əli ona narkotik tərkibli dərman vasitəsi olan metodon vermiş, həmin narkotik tərkibli dərman vasitəsi olan metodonu o, Bakıda verməli və əvəzində 1.000 manat pul almalı imiş, Əli adlı şəxs ona Ruslan adlı şəxsin nömrəsini verərək, pulu Ruslanın verəcəyini demiş, o, Bakı şəhərinə gəldikdən sonra Ruslana zəng edərək, görüşmək istədiyini demiş, Ruslan həmin gün işi olduğu üçün səhər görüşməyi təklif etmiş, o da sonuncu ilə razılaşmış, həmin gün Yasamal rayonu ərazsində kafelərin birində uzun müddət tanıdığı Akiflə və Eyyubla görüşərək çay içmişlər, həmin vaxt Akiflə narkotik vasitə barədə ümumiyyətlə söhbətləri olmamış, Akif həmin kafedə qalmış, Eyyubla birlikdə Eyyubun idarə etdiyi “Hyundai Sonata” markalı avtomobili ilə birlikdə Elmlər Akademiyasının qarşısında yerləşən parkdakı çayxanaya getmişlər, Akif onlarla getməmiş, Eyyubla aralarında olan razılığa əsasən, o, maşında oturaraq gözləməli, Eyyub isə dərmanları verib, pulu götürərək gətirib maşında ona verməli imiş, avtomobilin yanında bir qədər gözlədikdən sonra Eyyubun tutulduğunu görmüş və polis əməkdaşları Eyyubla birlikdə ona yaxınlaşmış, avtomobilin yanında onun üzərinə baxış keçirən zaman onun üzərindən 100 manat pul və telefon aşkar edilmiş, Təqsirləndirilən şəxs Elmlər Akademiyasındakı çay evinin yaxınlığına sonradan gəlmişdir; Şahid3 qardaşı oğlu Mahirlə yaxın münasibətləri olmuş, Şahid3 2018-ci ilin noyabr ayının ortalarında İrana müalicəyə getmək üçün ondan 3.000 manat borc pul istəmiş, o da 3.000 manat pulu sonuncuya borc olaraq vermiş, Mahirlə birlikdə Şahid3 maşınla İrana yola salıb qayıtmış, bir müddət sonra onun özünə pul lazım olmuş, ona görə də o, Şəmsəddindən 3000 manat pulu geri istəmiş, Şəmsəddinin pulu geri verməyə imkanı olmadığından, sonuncunun qardaşı oğlu Mahirə avtomobilini banka salaraq, pul götürüb onun borcunu verməsini tələb etmiş, bundan sonra Mahir Şəmsəddinə məxsus “Vaz 2107” markalı avtomobili Xırdalan şəhərində girov qoyub faizə pul götürüb onun 3.000 manat pulunu geri qaytarmış, onun Şahid3lə aralarında ümumiyyətlə narkotik vasitələrlə bağlı söhbəti olmamışdır.İş üzrə Şahid1 ibtidai istintaq zamanı verdiyi və məhkəmə iclasında elan edilərək tədqiq edilmiş ifadəsində göstərmişdir ki, özünün Cəlilabad rayonunda çiyələk sahəsi olmuş, mövsüm ərzində oradan çiyələk yığaraq satışı ilə məşğul olmuşdur.